open-index/open-wikipedia-markdown huggingface dataset:
Pulau Kasiak Sibonta

**Pulau Kasiak Sibonta** sacaro administratif marupoan bagian dari Kecamatan Padang Barat, Kota Padang, jo posisi geografis pulau iko pado koordinat 00°57'17" Garih Lintang Selatan jo 100°14'08" Garih Bujur Timur.

Badasakan hasil survei toponimik pado taun 2005, pulau iko dibari namo Pasir, kamudian salapeh verifikasi pado taun 2007, pulau iko diganti namo manjadi Pulau Kasiak Sibonta. Topografi pulau ko adolah pulau nan data jo pantai pasia putiah nan indah, tatutuik pohon-pohon ketek. Pulau ko indak bapanghuni. 

Pulau iko masuak kadalam kawasan konservasi pesisir dan pulau-pulau kecil sabagai taman pulau ketek di Kota Padang badasarkan kaputusan Wali Kota Padang Surek Kaputusan nomor : 397 Tahun 2014 tantang Pancadangan Kawasan Konservasi pasisia jo Pulau-Pulau ketek. Kamudian iko juo manjadi pulau tujuan wisata di Pasisia Salatan. 

## Pranala lain

## Caliak pulo
Pulau Sibonta

## Rujuakan
Pulau Kasiak Gadang

**Pulau Kasiak Gadang** adolah salah satu pulau nan tamasuak dalam administrasi Kecamatan Lubuk Bagaluang jo koordinat nan talatak pado 01°01'09" Garih Lintang Selatan jo 100°21'45" Garih Bujur Timur. Pulau ko indak ado panduduak dan masyarakaik di sakitar pulau ko acok manyabuik Pulau Kasiak Gadang jo namo Pulau Pasir Gadang . Pulau ko marupoan pulau nan data jo pantai pasia putiah nan tatutuik babagai jinih batang kalapa, bakau jo samak-samak. 

Pulau Kasiak Gadang ko acok di singgahi dek nalayan untuak sakedar balinduang dari badai atau juo manjadi tampek mancari lawuak disakitar pulaunyo nan kayo dek sumber daya alamnyo. 

Pulau iko marupoan pulau nan lumayan dakek dari kota Padang jo marupoan tampek tujuan wisata dan cukuik takenal di kalangan wisata lokal karano pantainyo nan rancak. 

## Pranala lain

## Rujuakan
Pulau Panyu

**Pulau Panyu** marupoan salah satu pulau yang barado di Samudera Hindia. Pulau ko barado di sisi baraik Pulau Sumatra. Badakekan jo Pulau Katangkatang.

Sacaro administrasi, Pulau Panyu masuak ka dalam wilayah Kecamatan Sutera, Kabupaten Pesisir Selatan, Provinsi Sumatera Barat, Indonesia.

Indak ado panjelasan takaik panamaan pulau ko. Namun, kato panyu yang disamekan sabagai namo pulau ko barasa dari bahaso Minangkabau yang marujuak pado namo hewan lauik, yakni panyu.

Pulau Panyu umumnyo batopografi relatif data. Pulau ko mamiliki pantai nan bapasia putiah. Pado pulau ko banyak tumbuah vegetasi tingkek tinggi, sarupo batang karambia sarato vegetasi rumpuik jo samak. Pulau ko tanamo sabagai tampek konservasi panyu. 

## Rujuakan


## Pranala luar

*  Situs web resmi Kabupaten Pesisir Selatan
Pulau Pela

**Pulau Pela** adolah sabuah pulau yang talatak di Samudera Hindia. Pulau ko barado di sisi baraik Pulau Sumatra. Pulau ko sacaro administrasi masuak ka dalam wilayah Kecamatan Siberut Utara, Kabupaten Kepulauan Mentawai, Provinsi Sumatera Barat, Indonesia.

Pulau Pela balokasi indak jauah dari Pulau Siberut. Pulau ko tamasuak ka dalam gugusan Kepulauan Mentawai. Pulau Pela marupoan salah satu pulau yang indak bapanduduak di Provinsi Sumatera Barat. 

Kato Pela yang disamekan sabagai namo pulau ko didapekan bardasarkan hasil verifikasi dari Direktorat Pemberdayaan Pulau-pulau Kecil Direktorat Jenderal Kelautan, Pesisir dan Pulau-pulau Kecil Departemen Kelautan dan Perikanan.

Pado umumnyo, Pulau Pela batopografi relatif data. Pulau ko mamiliki pantai bapasia putiah. Indak ado data mangenai vegetasi apo yang tumbuah di pulau ko.

## Rujuakan


## Pranala luar

*  Situs web resmi Kabupaten Kepulauan Mentawai
Pulau Pieh

**Pulau Pieh ** adolah salah satu pulau nan talatak di Kabupaten Padang Pariaman, Provinsi Sumatra Barat. Pulau Pieh mamiliki pesona alam bawah lauik nan tadiri dari tarumbu karang, ikan karang, panyu, sarato cetacea.

Pulau ko dan parairan sakitarnyo mampunyoi potensi bahari jo biota lauik yang paralu dilindungi sarato dapek dikambangkan untuak pamanfaatan wisata bahari. Potensi yang dimiliki Pulau Pieh antaro lain hamparan tarumbu karang, topografi bawah lauik yang unik, ikan karang, panyu, mangrove, jo biota lainnya. Pulau ko bapantai pasia putiah jo air lauik yang barasiah. Keunikan lainnyo dari Pulau Pieh yaitu daerah daratan di bagaian tangah pulau yang barupo lahan rawa yang langsuang bahubungan jo lauik, di mano katinggian aia yang tadapek di rawa-rawa ko sangaik dipangaruhi oleh pasang suruik.

Bardasarkan kondisi di ateh Kawasan Pulau Pieh dan parairan sakitarnyo alah ditunjuak dek Menteri Kehutanan dan perkebunan RI sebagai Kawasan Taman Wisata Alam Laut (TWAL) bardasarkan Surat Keputusan No. 070/Kpts-II/2000 tanggal 28 Maret 2000 dengan laweh kawasan 39.900 hektare. Penentuan status TWAL bardasarkan kriteria panantuan kawasan konservasi lauik yang memiliki keanekaragaman biota lauik jo lingkungan yang mamungkinkan untuk dikambangkan sabagai objek wisata. 

Di Pulau Pieh, flora dominan adolah karambian jo nipah (*Nypa frutican*). Pado Pulau Pieh, tumbuhan ko marupoan tampek hiduik bagi babagai jinih buruang sarato satwa lainnya. Babarapo jinih buruang yang tadapek di Pulau Pieh antaro lain elang lauik (*Haliarctus leucogaster*), dara lauik (*Sterna* sp.), pucuang (roko-roko), barabah, barau-barau (cucak rawa), jo buruang raou. Reptil yang basobok di Pulau Pieh antaro lain biawak (*Varanus* sp.), panyu hijau (*Chelonia mydas*), jo panyu sisiak (*Erecmochelys imbricata*).

## Referensi

## Pranala luar
Pulau Pigago

**Pulau Pigago** marupoan salah satu pulau yang barado di Samudera Hindia. Pulau ko barado di sisi baraik Pulau Sumatra. Pulau ko dikek lataknyo jo Pulau Pangka, Pulau Panjang, jo Pulau Tamiang.

Sacaro administrasi, Pulau Pigago barado dalam wilayah Kecamatan Sungai Beremas, Kabupaten Pasaman Barat, Provinsi Sumatera Barat, Indonesia.

Indak ado panjelasan takaiik panamaan pulau ko. Namun, kato pigago yang disamekan pado pulau ko barasa dari bahaso Minangkabau yang merujuak pado namo sajinih karang ketek.

Pulau Pigago umumnyo batopografi relatif data. Pulau ko mamiliki pantai bapasia putiah. Pado pulau banyak tumbuah vegetasi tingkek tinggi sarupo batang karambia. Di pulau ko ditumbuhi pulo vegetasi rumpuik jo samak. Pulau ko tacataik indak bapanduduak.

## Referensi


## Pranala luar

*  Situs web resmi Kabupaten Pasaman Barat
Pulau Pisang Gadang

**Pulau Pisang Gadang** marupoan salah satu pulau yang talatak di sisi baraik pulau Sumatra. Sacaro administrasi pamerintahan, pulau ko masuak ka dalam wilayah Kecamatan Padang Selatan, Kota Padang, Provinsi Sumatera Barat, Indonesia.

Pulau ko indak bapanduduak. Sacaro topografi pulau ko marupoan pulau babukik dengan pantai bapasia putiah, ditumbuhi batang karambia sarato samak jo tumbuhan tingkek tinggi.

## Bangunan
Di Pulau Pisang Gadang ko tadapel palabuhan (reede). Bardasarkan peta kuno, Reede Pulau Pisang Gadang tadiri dari tigo buah dermaga yang kasadonyo barado di bagian timur dari Pulau Pisang, yaitu di sebelah timur, timur lauik, jo tenggara. Reede ko ado sabalum hadirnyo Palabuhan Emmahaven atau yang kini dikenal sabagai Palabuhan Teluk Bayur.

Salain redee, ado duo makam dan satu buah tugu paringatan. Makam tu marupoan makam tentara Balando yang baparang di Aceh, sadangkan tugunyo marupoan bangunan paringatan tahadok korban parang Aceh.

Sacaro astronomis, makam barado pado posisi 00 59.702 LS dan 1000 20.381 BT. Kuburan urang Balando tu alah digali dek urang dan diambiak porselinnyo. Pado kompleks makam ko tadapek tigo buah nisan, ciek nisan alah rabah dengan bantuak balok baukuran tinggi 130 cm, lebar 90 cm, jo taba 30 cm. Bahannyo tabuat dari batu andesit, bagian kapalanyo babantuak satangah lingkaran dengan motif bungo manghiasi pamukaannyo. Nisan ko mamiliki sayok jo mamiliki profil pado bagian bingkai tubuhnyo. (Buletin Amoghapasa, 2009, 35). Pado tubuah nisan tadapek inskripsi babahaso Balando.

Nisan 1: *In memoriam JHR WF van Spenclerluitenant ter zee 2E klasse geboren 5 November 1862 overleden 4 April 1890 tengevolge van zine den 21 December 1889 bij Poloe Weh bekomen wonden.*

Nisan 2: *Zijne vele vrienden en kameraden, Dobbe van Pelt’s Bosch.*

Nisan 3: *Gestoeven op reis naar Holland 5 April 1890.*

Tugu: *Hier rust het stof Felyk Overschot van J.P. Uyttenhhooven in leven Luittenant ter zee 2E klasse aan boord ZM Schroefstoomship montrado in den ouderboom van 24 japen op den 13 April 1859 by het opnemender baai van Saribanoa zyn eyk is uit hunne handen cered boor de trouw der Javaasche matrozen zyn bood werd gewrokon dit gedenktenken is opgerigt door zyne wa penbroeders talryke vrienden Padang.*

## Rujuakan

## Pranala lua

*  Situs web resmi Kota Padang 
* http://kebudayaan.kemdikbud.go.id/bpcbsumbar/jejak-pelabuhan-pulau-pisang-sebelum-emmahaven/
Pulau Kasiak Bungus

**Pulau Kasiak Bungus** adolah salah satu pulau dalam wilayah pamarintahan Kecamatan Bungus Teluk Kabung, Kota Padang, Provinsi Sumatera Barat, Indonesia . Panduduak satampek acok manyabuik Pulau Kasiak Bungus sabagai Pulau Puding. Iko marupoan sabuah pulau nan babatu-batu jo babarapo jinih pohon nan tumbuah, antaro lain pandan laut (pandanus lauik), batang karambia jo samak-samak. 

Pulau iko dikatahui Indak ado panduduaknyo tapi acok dijadikan dek nalayan sabagai tampek balinduang dari badai atau sakedar mancari karambia jo lawuak di sakitaran pulau iko. 

Walau indak ado panghuni pulau iko juo marupoan destinasi wisata nan banyak dibicaroan dek urang karano kaunikan pulaunyo, apolai pantai putiahnyo. 

## Pranala lain

## Rujuakan
Pulau Pangka

**Pulau Pangka** marupoan salah satu pulau yang barado di Samudera Hindia. Pulau ko barado di sisi baraik Pulau Sumatra. Pulau Pangka ko posisinyo dakek jo Pulau Panjang, Pulau Pigago, dan Pulau Tamiang.

Sacaro administrasi, Pulau Pangka barado dalam wilayah Kecamatan Sungai Beremas, Kabupaten Pasaman Barat, Provinsi Sumatera Barat, Indonesia.

Indak ado panjelasan takaik panamaan pulau ko. Namun, kato pangka yang disamekan pado namo pulau ko barasa dari bahaso Minangkabau, yakni pangka.

Pulau ko umumnyo batopografi relatif data sarato ado babukik saketek. Pulau Pangka mamiliki pantai yang bapasia putiah. Pado pulau ko banyak tumbuah vegetasi tingkek tinggi sarupo batang karambia, pisang, dan sabagainyo. Pulau Pangka ditumbuhi pulo rumpuik sarato samak.

Pulau ko indak bapanduduak. Namun, di dalam pulau jo tadapek babarapo pondok punyo nelayan.

## Rujuakan


## Pranala luar

*  Situs web resmi Kabupaten Pasaman Barat
Pulau Panjang (Kabupaten Pasaman Barat)

**Pulau Panjang (Kabupaten Pasaman Barat)** marupoan salah satu pulau yang barado di Samudera Hindia. Pulau ko barado di sisi baraik Pulau Sumatera. Pulau ko posisinyo dakek jo Pulau Pangka, Pulau Pigago, jo Pulau Tamiang.

Sacaro administrasi, Pulau Panjang barado dalam wilayah Kecamatan Sungai Beremas, Kabupaten Pasaman Barat, Provinsi Sumatera Utara, Indonesia.

Pulau ko diberi namo panjang karano pulau ko babantuak mamanjang. Pulau Panjang umumnyo batopografi relatif data sarato babukik randah. Pado pulau ko banyak tumbuah vegetasi tingkat tinggi sarupo batang karambia. Pulau ko ditumbuhi pulo vegetasi rumpuik jo samak.

Pulau Panjang marupoan pulau bapanduduak. Namun, indak ado panjelasan barapo jumlah panduduak yang mandiami pulau ko.

## Rujuakan


## Pranala luar

*  Situs web resmi Kabupaten Pasaman Barat
Pulau Kasiak

**Pulau Kasiak** adolah sabuah pulau nan talatak di sabalah barat Pulau Sumatera . Sacaro administratif, pulau ko marupoan bagian dari Kecamatan Pariaman Utara, Kota Pariaman, Provinsi Sumatera Barat, Indonesia . 

Kato Kasiak, nan malakek ka pulau ko, barasa dari bahaso Minang, aratinyo pasia . Sacaro topografi, pulau ko relatif data jo pantai pasia putiah. Inyo ditutuik jo babarapo pohon, tamasuak sawit, kembang sepatu lauik, jo bakau . Inyo juo ditutuik jo samak-samak jo babarapo tumbuahan babungo. 

Pulau ko marupoan salah satu pulau nan tacataik indak bapanghuni. Namun, di pulau ko ado mercusuar jo bangunan miliak Departemen Perhubungan.

berlokasi di pariaman, Sumatera barat. Dengan memiliki seluas 2,5 hektar. Kondisi air laut di pulau kasiak cenderung tenang dengan ombak yang tidak begitu besar. Sehingga akan sangat aman berkegiatan di pulau ini.

Pulau iko mampunyoi luweh 2,5 Hektar jo kondisi aia lawiknyo tanah jo barombak ketek.  Di pulau ko ado pulo pamacah galombang untuak manahan laju abrasi .

## Pranala lain
**** Situs web resmi Kota Pariaman 

## Rujuakan
Pulau Karanggo

**Pulau Karanggo** adolah sabuah pulau di Lautan Hindia . Pulau ko talatak di sabalah barat Pulau Sumatera . Lataknyo indak jauah dari kawasan wisata Mandeh. 

Sacaro administratif, Pulau Karanggo talatak di Kecamatan Koto XI Tarusan, Kabupaten Pesisir Selatan, Provinsi Sumatera Barat, Indonesia . 

Hasia survei jo verifikasi pulau iko dek Kementerian Maritim dan Perikanan Indonesia, pulau ko dinamoan Karanggo. Kato Karanggo barasa dari bahaso Minangkabau, nan marupokan namo bagi jinih Samuik Tenun.

Pulau Karanggo umumnyo punyo topografi nan curam jo babatu-batu. Pantai-pantai di pulau ko kabanyakan batu karang. Pulau ko marupoan tampek banyak vegetasi tinggi, sarupo batang kalapa, rumpuik, jo samak-samak.

Pulau ko indak bapanghuni. Akan tatapi, pulau iko marupoan salah satu tampek wisata nan mampunyoi banyak potensi, adopun potensi nan alah pernah ditaliti dek urang adolah potensi wisata Diving.

## Pranala lain
**** Situs web resmi Kabupaten Pesisir Selatan

## Rujuakan
Pulau Karamajat

**Pulau Karamajat** adolah sabuah pulau di Samudra Hindia . Lataknyo di sabalah barat Pulau Sumatera . Pulau ko marupokan bagian dari kalompok Kapulauan Mentawai dan talatak indak jauah dari Pulau Siberut . 

Sacaro pamarintahan, Pulau Karamajat talatak di Kecamatan Siberut Barat Daya, Kabupaten Kapulauan Mentawai, provinsi Sumatera Barat, Indonesia .

Indak ado pabedaan namo, baiak dalam ejaan atau pelafalan, antaro hasil survei toponim pulau pado taun 2005 jo hasil verifikasi panamoan pulau pado taun 2007 dek Kementerian Maritim dan Perikanan Indonesia. Arti kato Karamajat, nan malakek pado namo pulau ko, indak dikatahui.

Tanahnyo miring lembut jo pantai pasia putiah. Vegetasi di pulau ko didominasi dek pohon-pohon karambia.

Pulau ko marupoan tujuan wisata nan dilengkapi jo sarana jo prasarana pandukuang, sarupo resort jo aia barasiah. Panduduak pulau ko hanyolah panjago atau pagawai resort. Adopun resort nan dibangun di siko banamo Kundui Villas nan ditagakkan pado taun 2007 dek saurang pangusaho dari Amerika. Pulau iko sangaik mamikaik dek ombaknyo nan bisa mancapai katinggian hinggo 4 sampai 5 Meter sahinggo rancak bana untuak basilancar.

## Pranala lain
**** Situs web resmi Kabupaten Kepulauan Mentawai 

## Rujuakan
Pulau Pisang Ketek

**Pulau Pisang Ketek** adolah sabuah pulau yang sacaro administratif masuak dalam Kecamatan Padang Selatan, Kota Padang. Posisi geografis pulau ko talatak pado koordinat 00º59'28" LS dan 100º21'12" BT. Pulau ko indak bapanduduak. Topografi pulau ko babukik dengan pantai babatu, ditumbuhi batang karambia sarato samak jo tumbuhan tingkek tinggi.

Pulau Pisang Ketek mempunyai latak yang sangaik dikaik dari Pantai Aia Manih, dengan jarak labiah kurang 1 km. Tumbuhan yang mandominasi adolah karambia, kalandaian pamukaan 0-15 meter dari pamukaan lauik. Kondisi ombak sadang di sabalah selatan. Pado wakatu aia suruik, wisatawan dapek bajalan kaki dari Pantai Aie Manih. Kagiatan yang sasuai dilakukan di wilayah ko antaro lain panorama alam, patualangan, balayar, baranang, tu surfing untuk pamulo jo camping.

## Rujuakan

## Pranala lua
Pulau Pitoiat Sabeu

**Pulau Pitoiat** **Sabeu** marupoan sabuah pulau yang tamasuak dalam wilayah Kecamatan Sipora Utara, Kabupaten Kepulauan Mentawai, Provinsi Sumatera Barat, Indonesia. Sacaro geografis, pulau ko barado indak jauah dari Pulau Pitoiat Sigoiso yang tamasuak pulo ka dalam wilayah administrasi Kecamatan Sipora Utara.

Badasarkan hasil survei yang dilakuan dek Departemen Kelautan dan Perikanan RI, namo pulau ko adolah Pulau Pittoiyat Sabeu. Namun, sasudah dilakuan verifikasi, tarungkap bahaso namo pulau ko yaitu Pulau Pitoiat Sabeu.

Kata Sabeu yang disamekan sabagai namo pulau ko barasa dari bahaso daerah satampek yang bararti gadang. Hal itu mungkin dek karano pulau tasabuik baukuran labiah gadang daripado Pulau Pitoiat Sigoiso. Kato Sigoiso dalam bahaso satampek mamiliki arti ketek.

Pulau Pitoiat Sabeu tacataik sabagai sabuah pulau yang indak bapanduduak di Sumatera Barat. Sacaro umum, pulau ko mamiliki topografi data. Pulau ko mamiliki pantai bapasia putiah. Salain tu, Pulau Pitoiat Sabeu ditumbuhi pulo papohonan tingkek tinggi, batang karambia, jo samak.

## Rujuakan

## Pranala lua

*  Situs web resmi Kabupaten Kepulauan Mentawai
Pulau Karabak Ketek

**Pulau Karabak Ketek** adolah salah satu pulau di Samudra Hindia . Pulau ko talatak di sabalah barat Pulau Sumatera . Lataknyo indak jauah dari Pulau Karabak Gadang . 

Sacaro administratif, Pulau Karabak Ketek terletak di Kecamatan Sutera, Kabupaten Pesisir Selatan, Provinsi Sumatera Barat, Indonesia .

Indak ado panjalehan tantang namo pulau ko. Namun, kato "ketek" barasa dari bahaso Minangkabau, aratinyo ketek.

Sacaro umum, Pulau Karabak Ketek marupoan sabuah pulau nan data jo pantai pasia putiah. Ditutuik padek jo batang kalapa jo tumbuahan tinggi lainnyo. Inyo juo tatutuik jo samak-samak jo rumpuik.

Pulau indak bapanghuni. Di pulau ko ado babarapo bangunan miliak Dinas Perhubungan jo sabuah mercusuar. akan tatapi pulau iko manjadi tampek panangkaran Penyu atau Palinduangan Penyu nan dilakukan dek Laskar Turtle Camp (LTC) Amping Parak.

## Pranala lain
**** Situs web resmi Kabupaten Pesisir Selatan

## Rujuakan
Pulau Karabak Gadang

**Pulau Karabak Gadang** adolah sabuah pulau di Lautan Hindia . Pulau ko talatak di sabalah barat Pulau Sumatera . Lataknyo indak jauah dari Karabak Pulau Ketek. 

Sacaro administratif, Pulau Karabak Gadang talatak di Kecamatan Sutera, Kabupaten Pesisir Selatan, Provinsi Sumatera Barat, Indonesia .

Indak ado panjalehan tantang namo pulau ko. Namun, kato "gadang" barasa dari bahaso Minangkabau, nan aratinyo "gadang."

Sacaro umum, Pulau Karabak Gadang adolah sabuah pulau nan relatif data jo pantai pasia putiah. Ditutuik padek jo batang kalapa jo tumbuahan tinggi lainnyo. Inyo juo tatutuik jo samak-samak jo rumpuik. Pulau ko indak bapanghuni.  Pulau iko marupoan pulau nan manjadi tujuan wisata karano kaindahan alamnyo jo pantainyo. 

## Pranala lain
**** Situs web resmi Kabupaten Pesisir Selatan

## Rujuakan
Pulau Kapo Kapo

**Pulau Kapokapo** adolah sabuah pulau di Lautan Hindia . Pulau ko talatak di sabalah barat Pulau Sumatera . Lataknyo di kawasan wisata Mandeh. Inyo badakekan jo Pulau Cubadak . 

Sacaro administratif, Pulau Kapokapo talatak di Kecamatan Koto XI Tarusan, Kabupaten Pesisir Selatan, Provinsi Sumatera Barat, Indonesia. 

Manuruik hasia survei pulau pado taun 2005 dek Kementerian Maritim jo Perikanan Indonesia, pulau ko diagiah namo Teluk Dalam. Namun, salapeh verifikasi pado taun 2007, namo pulau ko diubah manjadi Kapokapo. Kato kapokapo aratinyo taluak dalam.

Pulau Kapokapo umumnyo mamiliki topografi nan lembut inggo babukik-bukik randah. Pulau ko marupoan tampek babagai macam vegetasi tinggi, sarupo pohon timbakau, sawit, rumpuik, jo samak-samak. Pulau kapo-kapo iko marupoan pulau nan manjadi tujuan wisata dari dulu hinggo kini.

## Rujuakan
Pulau Jujuat

**Pulau Jujuat** adolah sabuah pulau di Samudra Hindia . Lataknyo di sabalah barat Pulau Sumatera . Pulau ko marupokan bagian dari kalompok Kapulauan Mentawai dan talatak indak jauah dari Pulau Siberut  labiah tapeknyo di Siberut Barat Daya. 

Sacaro pamarintahan, Pulau Jujuat talatak di Kecamatan Siberut Barat Daya, Kabupaten Kapulauan Mentawai, Provinsi Sumatera Barat, Indonesia.

Kutiko Kementerian Maritim jo Perikanan Indonesia malakuan survei toponimik pulau iko pado taun 2005, namo Juajuat diidentifikasi. Namun, salamo verifikasi panamoan taun 2007, namo tasabuik disepakati sabagai Jujuat. Kato "Jujuat" nan digunoan dalam namo pulau ko bararti "mangintai.

Pulau Jujuat mampunyoi bantuak nan mamanjang. Daratnyo malereng lembut jo pantai pasia putiah jo hutan bakau. Vegetasi di pulau ko didominasi dek batang karambia.

Panduduak pulau ko hanyo saketek urang nan manjago parak karambia.

## Rujuakan
Pulau Ikan

**Pulau Ikan** adolah sabuah pulau nan talatak di Samudra Hindia . Pulau ko talatak di sabalah barat Pulau Sumatera . 

Sacaro administratif, pulau ko marupoan bagian dari Kecamatan Sungai Beremas, Kabupaten Pasaman Barat, Provinsi Sumatera Barat, Indonesia .

Sacaro linguistik, kato ikan, nan dipakai dalam namo pulau ko, aratinyo ikan.  Indak dikatahui baa mangko urang-urang di sakitar pulau ko maagiah namo sarupo itu.

Pulau Ikan adolah sabuah pulau ketek di Sumatera Barat. Pulau ko talatak di muaro sungai.  Indak ado data vegetasi apo nan tumbuah di pulau ko. 

Pulau ko marupokan salah satu pulau nan alun bapanghuni di Sumatera Barat. Karano itu, indak ado fasilitas umum di sinan. Pulau iko marupoan pulau nan manjadi salah satu pulau yang dijadian sabagai tampek singgah dek nelayan. 

## Pranala lain
**** Situs web resmi Kabupaten Pasaman Barat 

## Rujuakan
Pulau Iban Laut

**Pulau Ibanlaut** adolah sabuah pulau di Samudra Hindia . Lataknyo di sabalah barat Pulau Sumatera . Iko tamasuak bagian dari kalompok Kapulauan Mentawai . Lataknyo indak jauah dari Pulau Pagai Utara jo Pulau Pagai Selatan . 

Sacaro pamarintahan, Pulau Ibanlaut talatak di Kecamatan Sikakap, Kabupaten Kapulauan Mentawai, provinsi Sumatera Barat, Indonesia .

Indak ado pabedaan namo, baiak dalam ejaan atau pelafalan, antaro hasil survei toponim pulau pado taun 2005 jo hasil verifikasi panamoan pulau pado taun 2007 dek Kementerian Maritim dan Perikanan Indonesia. Kato Ibanlaut, nan dijadikan namo pulau ko, aratinyo puyuah.

Sacaro umum, Pulau Ibanlaut punyo wilayah daratan nan manyarupoi terumbu karang nan manjulang tinggi jo tabiang nan curam. Hanyo saketek vegetasi pasisia nan tumbuah di daratan. Pulau ko indak bapanghuni.

Untuak pai ka pulau iko, sarupo jo pulau pulau lain nan ado di Kepulauan Mantawai yoitu jo manggunokan Kapa.

## Pranala lain
**** Situs web resmi Kabupaten Kepulauan Mentawai 

## Rujuakan
Aldo Moro

**Aldo Romeo Luigi Moro** () adolah surang politisi jo Pardano Mantari Italia duo kali, antaro taun 1963 jo 1968, dan kamudian dari taun 1974 inggo 1976. Inyo adolah salah satu pardana mantari Italia nan paliang lamo manjabat, total maso jabatannyo malabihi anam taun.

Salah satu pamimpin paliang pantiang dari partai Demokrasi Kristen (DC, aratinyo *Demokrat Kristen* ), Moro dianggap sabagai intelektual jo mediator nan sangaik saba, tarutamo untuak masalah-masalah di dalam partainyo.

Pado 16 Maret 1978, Moro diculik di *Via Fani* ( Roma ) dek teroris dari Brigada Merah . Sasudah ditahan sabagai sandera salamo 55 hari, Moro dibunuah di atau dakek Roma pado 9 Mei Mayiknyo ditamukan pado hari nan samo dalam oto.

## Tautan Lua

* ''Banca dati della memoria'' : Surek-surek Moro dan +
* Peringatan Moro  Diarsipkan    pado strategi ketegangan
* Buongiorno, notte, 2003 film tentang penculikan
* Piazza Delle Cinque Lune, 2003 film tentang penculikan .
* Dokumen Italia 2 Maret 1987  Diarsipkan
Pulau Gosong Ampiang Parak

**Pulau Gosongampiangparak** marupokan salah satu pulau di Samudra Hindia . Pulau ko talatak di sabalah barat Pulau Sumatera . 

Sacaro administratif, Pulau Gosongampiangparak talatak di Kecamatan Sutera, Kabupaten Pesisir Selatan, Provinsi Sumatera Barat, Indonesia. 

Manuruik hasil survei pulau pado taun 2005 dek Kementerian Maritim jo Perikanan Indonesia, pulau ko diagiah namo Gosong. Namun, salapeh verifikasi pado taun 2007, namo pulau ko diubah manjadi Gosongampiangparak. 

Indak ado panjalehan tantang namo pulau ko. Arati dari kato gosongampiangparak, nan dijadikan namo pulau ko, indak juo dikatahui.

Pulau Gosongampiangparak umumnyo punyo topografi nan relatif data jo pantai pasia putiah. Banyak batang karambia nan tumbuah di pulau tu. Pulau ko indak bapanghuni. Pulau iko juo manjadi pulau nan digunoan sabagai tampek palinduangan Penyu dek komunitas paduli lingkungan nan ado disitu.

## Pranala lain
**** Situs web resmi Kabupaten Pesisir Selatan

## Rujuakan
Pulau Bulak

**Pulau Bulak** adolah sabuah pulau di Samudra Hindia . Lataknyo di sabalah barat Pulau Sumatera . Iko marupokan bagian dari kalompok Kapulauan Mentawai dan talatak indak jauah dari Pulau Pagai Utara . 

Sacaro pamarintahan, Pulau Bulak talatak di Kecamatan Pagai Utara, Kabupaten Kapulauan Mentawai, Provinsi Sumatera Barat, Indonesia.

Indak ado pabedaan namo, baiak dalam ejaan atau pelafalan, antaro hasil survei toponim pulau pado taun 2005 jo hasil verifikasi panamoan pulau pado taun 2007 dek Kementerian Maritim dan Perikanan Indonesia. Kato Bulak, nan malakek pado namo pulau ko, aratinyo batu licin.

Sacaro umum, Pulau Bulak mampunyoi medan nan babukik-bukik jo tabiang nan curam. Vegetasi di pulau ko didominasi dek vegetasi pasisia nan biasonyo tumbuah di daerah karang. Pulau ko indak bapanghuni.

Pulau iko manjadi tujuan wisata dek urang-urang tarutamo kawasannyo nan jadi tujuan wisata mamanciang.

## Pranala lain
**** Situs web resmi Kabupaten Kepulauan Mentawai 

## Rujuakan
Pulau Aua Gadang

**Pulau Aua Gadang** adolah sabuah pulau nan talatak di Lautan Hindia, tapeknyo di sabalah barat Pulau Sumatera . Sacaro administratif, pulau ko marupoan bagian dari Kecamatan IV Jurai , Kabupaten Pesisir Selatan, Provinsi Sumatera Barat, Indonesia . 

Pulau ko tacantum sabagai salah satu pulau nan indak bapanghuni di Sumatera Barat. Tadinyo banamo Aur Gadang, pulau ko diganti namo manjadi Aua Gadang pado taun 2007. Kato "Aua" barasa dari bahaso Minangkabau dan marujuak pado jinih tumbuahan, iyolah pohon buluah . Kato "Gadang" aratinyo gadang.

Sacaro umum, Pulau Aua Gadang punyo topografi nan babukik-bukik. Pantai-pantai di pulau ko punyo pasia putiah. Banyak batang karambia jo tumbuahan tinggi lainnyo nan tumbuah di pulau ko. Salain itu, pulau ko juo tatutuik rumpuik jo samak-samak.

Pulau aua gadang iko juo manjadi tampek tujuan wisata dek masyarakaik, dikaranokan pantai nyo nan rancak jo mampasona. 

## Pranala lain
**** Situs web resmi Kabupaten Pesisir Selatan

## Rujuakan
Pulau Babi

**Pulau Babi (Kabupaten Pesisir Selatan)** adolah sabuah pulau nan talatak di Samudra Hindia, tapeknyo di sisi barat Pulau Sumatera . Sacaro administratif, pulau ko marupoan bagian dari Kecamatan Bayang , Kabupaten Pesisir Selatan, Provinsi Sumatera Barat, Indonesia . 

Di sabalah barat, pulau ko badakekan jo Pulau Kumbang . Di sabalah timur, badakekan jo Pulau Semangki Ketek jo Pulau Semangki Gadang . Di sabalah selatan, badakekan jo Pulau Aua Gadang jo Pulau Aua Ketek . Pulau ko tacantum sabagai salah satu pulau nan indak bapanghuni di Sumatera Barat. 

Sacaro umum, Pulau Babi (Kabupaten Pesisir Selatan) punyo topografi nan data. Pulau ko mampunyoi pantai pasia putiah nan cukuik laweh jo babarapo pantai nan babatu-batu. Pulau ko banyak banyak batang kalapa jo tumbuahan tinggi lainnyo . Salain itu, pulau ko juo tatutuik rumpuik jo samak-samak. 

Pulau iko juo manjadi tampek wisata dek masyarakaik karano pulaunyo nan rancak jo lawiknyo nan mampesona. 

## Pranala lain
**** Situs web resmi Kabupaten Pesisir Selatan

## Rujuakan
Pulau Baringin

**Pulau Baringin (Kabupaten Pesisir Selatan)** adolah sabuah pulau nan talatak di Samudra Hindia, tapeknyo di sisi barat Pulau Sumatera . Sacaro administratif, pulau ko marupoan bagian dari Kecamatan Linggo Sari Baganti , Kabupaten Pesisir Selatan, Provinsi Sumatera Barat, Indonesia . 

Pulau ko tacantum sabagai salah satu pulau nan indak bapanghuni di Sumatera Barat.  Namun, ado bangunan di pulau ko.

Namo Baringin, nan diagiah ka pulau ko, barasa dari bahaso Minangkabau, nan marujuak pado namo sabuah pohon, yaitu pohon Baringin.  Sacaro umum, Pulau Baringin (Kabupaten Pesisir Selatan) punyo topografi nan data. Inyo mambanggakan pantai pasia putiah nan cukuik laweh. Pulau iko bapotensi manjadi salah satu obyek wisata pulau di Sumatera Barat.

Di pulau ko, banyak tumbuah batang karambia jo tumbuahan lain nan labiah tinggi . Salain itu, pulau ko juo tatutuik rumpuik jo samak-samak.

Pasisia Salatan iko cukuik banyak pulau nan dapek ditamui dan acok manjadi tujuan wisata dek masyarakat. 

## Pranala lain
**** Situs web resmi Kabupaten Pesisir Selatan

## Rujuakan
Pulau Batuajuang Ketek

**Pulau Batuajuang Ketek** adolah sabuah pulau nan talatak di Samudra Hindia . Pulau ko talatak di sabalah barat Pulau Sumatera . Pulau ko tamasuak kawasan wisata Mandeh. Lataknyo indak jauah dari obyek wisata Taluak Sikulo. 

Sacaro administratif, Pulau Batuajuang Ketek terletak di Kecamatan Koto XI Tarusan, Kabupaten Pesisir Selatan, Provinsi Sumatera Barat, Indonesia. 

Indak ado panjalehan satantangan namo nan malakek pado pulau ko. 

Pado umumnyo Pulau Batuajuang Ketek adolah pulau ketek. Indak ado panjalehan tantang bantuak atau topografinyo, indak pulo ado panjalehan tantang vegetasi nan tadapek di pulau ko. 

Pulau ko tacataik indak bapanghuni.  Pasisia Salatan juo punyo banyak pulau pulau lain nan manjadi destinasi wisata nan rancak. 

## Pranala lain
**** Situs web resmi Kabupaten Pesisir Selatan

## Rujuakan
Pulau Batu Dandang

**Pulau Batudandang** adolah salah satu pulau di Samudra Hindia . Pulau ko talatak di sabalah barat Pulau Sumatera . Pulau ko dakek jo Pulau Semangki Ketek jo Pulau Semangki Gadang . 

Sacaro administratif, Pulau Batudandang talatak di Kecamatan Bayang, Kabupaten Pesisir Selatan, provinsi Sumatera Barat, Indonesia . 

Manuruik survei pulau pado taun 2005 dek Kamantarian Maritim jo Perikanan Indonesia, namo pulau ko adolah Batu Dandang. Kato "batu" jo "dandang" dieja tapisah dalam namo. Namun, sasudah diverifikasi, kato "batu" jo "dandang" digabuangan manjadi ciek suku kato, iyolah Batudandang.

Kato dandang, nan malakek ka pulau ko, barasa dari bahaso Minangkabau, nan marupokan namo pakakeh mamasak nan aratinyo pariuak . 

Pulau Batudandang adolah pulau ketek. Pulau ko babantuak sarupo batu nan tatutuik batang karambia, samak-samak, jo rumpuik-rumpuik.  Pulau ko indak bapanghuni.

## Pranala lain
**** Situs web resmi Kabupaten Pesisir Selatan

## Rujuakan
Pulau Batu Kareta

**Pulau Batukareta** adolah sabuah pulau di Lautan Hindia . Lataknyo di sabalah barat Pulau Sumatera . Lataknyo di kawasan wisata Pantai Carocok. Basabalahan jo Pulau Cingkuak . 

Sacaro administratif, Pulau Batukareta talatak di Kecamatan IV Jurai, Kabupaten Pesisir Selatan, Provinsi Sumatera Barat, Indonesia . 

Indak ado panjalehan tantang namo nan diagiah ka pulau ko. Namun, kato "kareta" barasa dari bahaso Minangkabau, aratinyo kareta api. 

Pulau ko mampunyoi topografi tabiang nan tatutuik jo batang kalapa jo tumbuahan tinggi lainnyo, sarato samak-samak jo rumpuik. 

Pulau Batukareta indak bapanghuni.  Namun, pulau ko marupoan salah satu objek wisata pulau di Kabupaten Pesisir Selatan. Di pulau ko ado pulo dermaga ketek untuak parahu manyubarang ka Pulau Cingkuak. 

## Pranala lain
**** Situs web resmi Kabupaten Pesisir Selatan

## Rujuakan
Pulau Batu Nago

**Pulau Batunago** atau **Pulau Keong** adolah salah satu pulau di Samudra Hindia . Pulau ko talatak di sabalah barat Pulau Sumatera . 

Sacaro administratif, Pulau Batunago talatak di Kecamatan Batang Kapas, Kabupaten Pesisir Selatan, Provinsi Sumatera Barat, Indonesia .

Indak ado panjalehan satantangan namo nan malakek pado pulau ko.

Sacaro umum, Pulau Batunago marupokan sabuah pulau ketek. Pulau ko punyo topografi nan babatu-batu jo tabiang. Pulau ko tatutuik dek batang karambia jo tumbuahan tinggi lainnyo. Pulau ko juo tatutuik rumpuik jo samak-samak.

Pulau ko indak bapanghuni. Namun, pulau ko punyo potensi untuak dikambangkan sabagai objek wisata pulau.  

## Pranala lain
**** Situs web resmi Kabupaten Pesisir Selatan

## Rujuakan
Pulau Pubagguuat

**Pulau Pubagguuat** adalah sabuah pulau yang talatak di Samudra Hindia. Pulau ko barado di sisi baraik Pulau Sumatra. Pulau ko tamasuak ka dalam gugusan Kepulauan Mentawai. Sacaro administrasi, pulau ko masuak ka dalam wilayah Kecamatan Sipora Selatan, Kabupaten Kepulauan Mentawai, Provinsi Sumatera Barat, Indonesia.

Pulau Pubagguuat di sabalah baraik babatehan jo Pulau Siruamata, sabalah salatan babatehan jo Selat Sipora, tu di sabalah utara sarato timur babatehan jo Pulau Sipora. Pulau ko tamasuak ka dalam kawasan hutan linduang.

Pulau ko marupoan sabuah pulau yang indak bapanghuni di Provinsi Sumatera Barat. Awalnyo, pulau ko banamo Pulau Siruamata Sigoiso. Sasudah diverifikasi, namo pulau ko baganti jo Pulau Pubagguuat. Kato Pubagguuat mamiliki arti banyak.

## Rujuakan


## Pranala lua

*  web resmi Kabupaten Kepulauan Mentawai
Pulau Pamutusan

**Pulau Pamutusan** marupoan sabuah pulau yang talatak di Kecamatan Bungus Teluk Kabung, Kota Padang, Provinsi Sumatera Barat. Pulau ko bajarak sakitar satu jam pajalanan dari pusat Kota Padang. Pulau ini tanamo sabagai sarugo tasambunyi karano alun tajamah dek wisatawan. 

Untuk mancapai pulau ko, pangunjuang bisa manggunoan kapa ketek dari Palabuhan Muaro. Kota Padang. Itu sakitar satu jam pajalanan lauik. Luweh pulau ko kurang labiah lapan hektare. Pulau ko mamiliki pantai bapasia putiah nan rancak sarato banyak dikalilingi batang karambia di sakitar pantainyi. Salain tu, di pulau ko, banyak pulo tumbuah bakau sacaro alami. 

Pulau ko dinamoan "Pamutusan" dek karano tadapek samananjuang yang barubah manjadi daratan bapasia putiah katiko aia lauik suruik.

## Rujuakan
Pulau Putoutougat

**Pulau Putoutougat** marupoan sabuah pulau yang barado di Samudera Hindia. Pulau ko barado di sisi baraik Pulau Sumatra. Pulau Putoutougat marupoan sabuah pulau yang tamasuak dalam gugusan Kepulauan Mentawai. Pulau ko barado indak jauah dari Pulau Sipora.

Sacaro administrasi, Pulau Putoutougat barado di Kecamatan Sipora Utara, Kabupaten Kepulauan Mentawai, Provinsi Sumatera Barat, Indonesia. Bardasarkan hasil survei yang dilakuan dek Departemen Kelautan dan Perikanan RI, namo pulau ko awalnyo yaitu Bukku' Putoutougat.

Namun, satalah dilakuan verifikasi, tarungkap bahasonyo namo pulau ko adolah Pulau Putoutougat. Kato Putoutougat yang disamekan sabagai namo pulau ko barasal dari bahaso daerah satampek yang bararti tampek pamantauan.

Pulau Putoutougat marupoan sabuah pulau yang indak bapanduduak di Sumatera Barat. Meski baitu, di pulau ko tadapek babarapo resort.

Sacaro umum, pulau Pulau Putoutougat mamiliki topografi data jo babukik. Pulau ko mamiliki pantai babatu. Pulau ko ditumbuhi papohonan tingkek tinggi, karambia, jo samak.

## Rujuakan

## Pranala lua
*  Situs web resmi Kabupaten Kepulauan Mentawai
Pulau Batubasanggua

**Pulau Batubasanggua** adolah sabuah pulau di Samudra Hindia . Lataknyo di sabalah barat Pulau Sumatera . Iko marupokan bagian dari kawasan wisata Mandeh. 

Sacaro administratif, Pulau Batubasanggua terletak di Kecamatan Koto XI Tarusan, Kabupaten Pesisir Selatan, Provinsi Sumatera Barat, Indonesia . 

Indak ado panjalehan tantang namo nan diagiah ka pulau ko. Namun, kato sanggua, nan dianggap pulo ko, barasa dari bahaso Minangkabau, nan aratinyo Sanggua . 

Sacaro umum, Pulau Batubasanggua adolah sabuah pulau ketek. Indak ado panjalehan bantuak atau topografinyo. Salanjuiknyo, indak ado panjalehan tantang tanaman apo nan tumbuah di pulau tu. Pulau ko indak bapanghuni. 

## Pranala lain
**** Situs web resmi Kabupaten Pesisir Selatan

## Rujuakan
Pulau Harimau

**Pulau Harimau** adolah sabuah pulau nan talatak di Samudra Hindia . Pulau ko talatak di sabalah barat Pulau Sumatera .  Sacaro administratif, pulau ko marupoan bagian dari Kecamatan Sungai Beremas, Kabupaten Pasaman Barat, Provinsi Sumatera Barat, Indonesia .

Kato Harimau, nan malakek pado namo pulau ko, aratinyo harimau banyak.  Indak dikatahui baa mangko panduduak sakitar pulau ko maagiah namo sarupo itu. Tapi manuruik panalusuran memang banyak harimau di pulau iko mangko di agiah namo pulau harimau. 

Pulau Harimau adolah sabuah pulau ketek di Sumatera Barat. Umumnyo tadiri dari rumpun pulau-pulau nan babatu-batu. Ditutuik dek samak-samak jo batang-batang karambia. 

Pulau ko marupoan salah satu pulau nan alun bapanghuni di Sumatera Barat. Karano itu, indak ado fasilitas umum di sinan. 

Disakitaran pulau iko, juo dimanfaatkan dek nelayan untuak mancari lauak dek kondisi lawiknyo nan manyimpan potensi lauak nan banyak. 

## Pranala lain
**** Situs web resmi Kabupaten Pasaman Barat 

## Rujuakan
Pulau Rarabugei

**Pulau Rarabugei** marupoan sabuah pulau yang barado di Samudera Hindia. Pulau ko baradondi sisi baraik Pulau Sumatra. Pulau ko tamasuak dalam gugusan Kepulauan Mentawai. Sacaro umum, pulau ko barado indak jauah dari Pulau Pagai Selatan.

Sacaro administrasi, Pulau Rarabugei marupoan sabuah pulau yang barado dalam wilayah Kecamatan Pagai Selatan, Kabupaten Kepulauan Mentawai, Provinsi Sumatera Barat, Indonesia.

Badasarkan hasil survei yang dilakuan dek Departemen Kelautan dan Perikanan RI, nama pulau ini diketahui Ragragbugei. Namun, satalah diverifikasi, tarungkap bahasonyi namo pulau ko yaitu Rarabugei.

Di dalam daftar namo pulau yang dimiliki pamerintah daerah satampek, kaberadaan pulau ki indak disabuikan. Kato Rarabugei yang disamekan sabagai namo pulau ko barasa dari bahaso satempek yang mamiliki arti hamparan pasia. Indak dikatahui alasan urang-urang di sakitar pulau tu manamainyo bak itu.

## Rujuakan


## Pranala lua

*  Situs web resmi Kabupaten Kepulauan Mentawai
Pulau Rausabeu

**Pulau Rausabeu** marupan sabuah pulau yang barado di Samudra Hindia. Pulau ko barado di sisi baraik Pulau Sumatra. Pulau ko tamasuak ka dalam gugusan Kepulauan Mentawai. Lataknyo indak jauah dari Pulau Sipora.

Sacaro administrasi, Pulau Rausabeu talatak di Kecamatan Sipora Utara, Kabupaten Kepulauan Mentawai, Provinsi Sumatera Barat, Indonesia. Badasarkan hasil survei yang dilakuan dek Departemen Kelautan dan Perikanan RI, namo pulau ki dikatahui diketahui Rau 1.

Namun, satalah diverifikasi, tarungkap bahasonyo namo pulau ko adolah Pulau Rausabeu. Pulau Rausabeu tamasuak ka dalam salah satu pulau yang indak bapenduduak di Sumatera Barat.

Sacaro umum, Pulau Rausabeu marupoan gugusan pulau yang babantuak bukik. Pulau ko ditumbuhi papohonan jo samak.

## Rujuakan

## Pranala lua

*  Situs web resmi Kabupaten Kepulauan Mentawai
Pulau Sanding

**Pulau Sanding** marupoan sabuah pulau yang baradl di Samudera Hindia. Pulau ko barado di sisi baraik Pulau Sumatra. Pulau ko tamasuak dalam gugusan Kepulauan Mentawai dan marupoan pulau paliang selatan di Sumatera Barat. Sacaro geografis, pulau ko barado indak jauah dari Pulau Pagai Selatan.

Sacaro administrasi, Pulau Sanding marupoan sabuah pulau yang barado dalam wilayah Kecamatan Pagai Selatan, Kabupaten Kepulauan Mentawai, Provinsi Sumatera Barat, Indonesia.

Pulau Sanding terdeteksi dek Departemen Kelautan dan Perikanan RI badasarkan hasil suvei pada 2005. Sabalumnyo, pulau ko indak masuak dalam daftar namo pulau yang dimiliki pamerintah daerah satampek. Indak dikatahui alasan urang-urang di sekitar pulau tasabuik manamoi pulau ko jo Sanding. Sahinggo arti namo dari pulau ko alun dikatahui.

## Rujuakan

## Pranala lua
*  Situs web resmi Kabupaten Kepulauan Mentawai
Pulau Baturakikrakik

**Pulau Baturakikrakik** marupoan sabuah pulau yang barado di Samudra Hindia. Pulau ko barado di sisi baraik Pulau Sumatra. Lataknyo indak jauah dari Pulau Marak.

Sacaro administrasi, Pulau Baturakikrakik barado dalam wilayah Kecamatan Koto XI Tarusan, Kabupaten Pesisir Selatan, Provinsi Sumatera Barat, Indonesia.

Indak ado panjelasan takaik namo yang dilakekan pado pulau ko. Arti kato rakikrakik yang disamekan pado pulau ko alun dikatahui.

Sacark umum, Pulau Baturakikrakik marupoan sabuah pulau ketek. Indak ado panjelasan takaik bantuak sarato topografi pulau ko. Selain tu, alun dikatahui vegetasi apo sajo yang tumbuah di dalam pulau ko. 

## Rujuakan


## Pranala lua

*  Situs web resmi Kabupaten Pesisir Selatan
Pulau Rangehrangerak

**Pulau Rangehrangerak** adolah sabuah pulau yang talatak di Samudra Hindia. Pulau ko barado di sisi baraik Pulau Sumatra. Pulau ko sacaro administrasi masuak ka dalam wilayah Kecamatan Siberut Tengah, Kabupaten Kepulauan Mentawai, Provinsi Sumatera Barat, Indonesia.

Pulau Rangehrangerak balokasi indak jauah dari Pulau Siberut. Pulau ko tamasuak ka dalam gugusan Kepulauan Mentawai. Pulau Rangehhrangerak marupoan sabuah pulau yang indak bapanduduak di Provinsi Sumatera Barat

Kato Rangehrangerak yang disamekan pado pulau ko marupoan hasil verifikasi dari Direktorat Pemberdayaan Pulau-pulau Kecil Direktorat Jenderal Kelautan, Pesisir dan Pulau-pulau Kecil Departemen Kelautan dan Perikanan.

Sacaro umum, pulau ko memiliki topografi data. Indak ado data mangenai vegetasi apo yang tumbuah di pulau ko.

## Rujuakan


## Pranala lua

*  Situs web resmi Kabupaten Kepulauan Mentawai
Pulau Sao

**Pulau Sao** marupoan sabuah pulau yang sacaro administrasi masuak ka dalam wilayah Kecamatan Koto Tangah, Kota Padang, Provinsi Sumatera Barat, Indonesia.

Pulau ko hanyo bajarak sakitar 2,2 km dari Pantai Pasiar Jambak. Pulau ko bisa dicapi dengan waktu tampuah sakitar 10 minik dengan manggunoan parahu nelayan dari Pantai Pasia Jambak. Atau, bisa juo naiak kapa wisata dari Dermaga Muaro Panjalinan.

Kato sao yang disamekan sabagai namo pulau ko barasa dari bahaso Minangkabau yang marujuak kapado namo buah, yaitu buah sawo.

Topografi Pulau Sao ko relatif data dengan pantainyo bapasia putiah. Pulau ko ditumbuhi batang karambia sarato samak jo tumbuhan tingkek tinggi lainnyo. Pulau ko indak bapanduduak.

## Rujuakan

## Pranala lua

*  Situs web resmi Kota Padang
Pulau Semangki Gadang

**Pulau Semangki Gadang** marupoan pulau yang talatak indak jauah dari Pulau Semangki Ketek. Posisinyo barado di sisi baraik Pulau Sumatra yang masuak ka dalam administrasi wilayah Kecamatan Bayang, Kabupaten Pesisir Selatan, Provinsi Sumatera Barat, Indonesia.

Pulau ko tacataik indak bapanduduak. Namun, pado pulau ko tadapek sabuah bangunan jo ciek manara suar di bagian ujuang pulau.

Sacaro kapemilikan, Pulau Semangki Gadang dikelola oleh Pemerintah Kabupaten Pesisir Selatan. Dek pemerintah daerah tu, pulau ko dijadiaan kawasan konservasi jo pariwisata.

Awalnyo, pulau ko banamo Pulau Semangki. Tapi, sajak tahun 2007, supayo ado pambeda jo pulau Semangki Ketek, disamekan kato gadang di namo pulau ko yang barasa dari bahaso Minangkabau.

Pulau ko pado umumnyo batopografi data dengan pantainyo bapasia putiah. Pado pulau ko banyak tumbuah batang karambia sarato tumbuhan tingkek tinggi lainnyo. Salain tu, pulau ko banyak pulo ditumbuhi rumpuik jo samak.

## Rujuakan


## Pranala lua

*  Situs web resmi Kabupaten Pesisir Selatan
Pulau Semangki Ketek

**Pulau Semangki Ketek** marupoan pulau nan talatak di sisi baraik Pulau Sumatra. Sacaro administrasi, pulau ko masuak ka dalam wilayah Kecamatan Bayang, Kabupaten Pesisir Selatan, Provinsi Sumatera Barat, Indonesia.

Pulau Semangki Ketek tacataik indak bapenduduak. Pado pulau ko, indak tadapek bangunan apo pun sarato dermaga. Pulau ko dikelola oleh Pemerintah Kabupaten Pesisir Selatan. Oleh pemerintah daerah tu, pulau ko dijadian sabagai kawasan konservasi jo pariwisata.

Awalanyo, pulau ko diagiah namo Pulau Semangki. Namun, sajak tahun 2007, kato *ketek* disamekan sabagai namo pulau ko yang barasa dari bahaso Minangkabau. Iko untuak mambedaan jo pulau lainnyo yang badekakan jo Pulau Semangki Ketek tu, Pulau tu sacaro ukuran labiah luweh daripado Pulau Semangki Ketek. Namo pulau tu sabalumnyo banamo Pulau Samangki juo. Dek ukurannyo labiah luweh, namonyo ditambah jadi Pulau Semangki Gadang. 

Pulau Semangki Ketek pado umumnyo batopografi data dengan pantai bapasia putiah. Pado pulau ko banyak tumbuah batang karambia jo tumbuhan tingkek tinggi lainnyo. Salain tu, di pulau ko banyak pulo ditumbuhi rumpuik jo samak.

## Rujuakan


## Pranala lua

*  Situs web resmi Kabupaten Pesisir Selatan
Pulau Setan Gadang

**Pulau Setan Gadang** marupoan sabuah pulau yang barado di Samudera Hindia. Pulau ko barado di sisi baraik Pulau Sumatra. Lataknyo di kawasan Wisata Mandeh, dakek jo Pulau Sironjong Gadang jo Pulau Sironjong Ketek.

Sacaro administrasi, Pulau Setan Gadang masuak ka dalam wilayah Kecamatan Koto XI Tarusan, Kabupaten Pesisir Selatan, Provinsi Sumatera Barat, Indonesia.

Badasarkan hasil survei pulau tahun 2005 oleh Departemen Kelautan dan Perikanan RI, pulau ko awalnyo banamo Pulau Setan Besar. Lalu, satalah divalidasi, namo pulau ko diganti jadi Pulau Setan Gadang. Kato gadang yang disamekan pado namo pulau ko barasa dari bahaso Minangkabau.

Pulau Setan Gadang umumnyo batopografi babukik. Bantuknyo hampia mirip karucuik. Pulau ko mamiliki pantai yang umumnyo batabiang terjal. Pado pulau ko banyak tumbuah vegetasi tingkek tinggi, samacam batang karambia sarato rumpuik jo samak. Pulau ko tacataik indak bapanduduak.

## Rujuakan


## Pranala lua

*  Situs web resmi Kabupaten Pesisir Selatan
Pulau Siatjak Bulat Sigoiso

**Pulau Siatjak Bulat Sigoiso** marupoan salah satu pulau yang barado di Samudera Hindia. Pulau ko barado di sisi baraik Pulau Sumatra. Pulau ko tamasuak ka dalam gugusan Kepulauan Mentawai. Lokasinyo indak jauah dari Pulau Pagai Utara.

Sacaro administrasi, Pulau Siatjak Bulat Sigoiso marupoan salah satu pulau yang tamasuak dalam wilayah Kecamatan Pagai Utara, Kabupaten Kepulauan Mentawai, Provinsi Sumatera Barat, Indonesia.

Bardasarkan hasil survei Departemen Kelautan dan Perikanan RI, pulau ko awalnyo dikatahui banamo Pulau Siajjak Sigoiso. Namun, sasudah diverifikasi liak, tarungkap bahasonyo namo pulau ko adolah Pulau Siatjak Bulat Sigoiso.

Kato siatjak yang disamekan sabagai namo pulau ko barasa dari bahaso Mentawai, yang dalam bahaso Minang bararti geser, samantaro kato sigoiso bararti ketek. Kamudian, kato bulat yang disamekan sabagai namo pulau ko manggambaran bantuk pulau tu nan bulek.

Sacaro umum, Pulau Siatjak Bulat Sigoiso mamiliki karang manjulang bapantai tabiang tarjal. Hanyo saketek vegetasi pantai yang tumbuah di atehnyo.

## Rujuakan


## Pranala lua

*  Situs web resmi Kabupaten Kepulauan Mentawai
Pulau Sibitti

**Pulau Sibitti** marupoan salah satu pulau yang barado di Samudra Hindia. Pulau ko barado di sisi baraik Pulau Sumatra. Pulau ko tamasuak ka dalam gugusan Kepulauan Mentawai. Lokasinyo indak jauah dari Pulau Siberut.

Sacaro administrasi, Pulau Sibitti barado dalam wilayah Kecamatan Siberut Barat Daya, Kabupaten Kepulauan Mentawai, Provinsi Sumatera Barat, Indonesia.

Bardasarkan hasil survei Departemen Kelautan dan Perikanan RI, pulau ko awalnyo dinamoi Pulau Sibiti. Namun, sasudah dicek baliak, pulau ko akhirnyo dinamoi Pulau Sibitti.

Indak dikatahui alasan urang-urang di sakitar pulau tasabuik manamoi pulau ko jo Sibitti. Arti namo dari pulau ko alun dikatahui.

Sacaro umum, Pulau Sibitti mamiliki daratan yang landai sarato pantai bapasia putiah jo saketek mangrove. Dominasi vegetasi yang tumbuah di pulau ko adolah batang karambia.

## Rujuakan


## Pranala lua

*  Situs web resmi Kabupaten Kepulauan Mentawai
Pulau Sibonta

**Pulau Sibonta** adolah sabuah pulau yang sacaro administratif masuak ka dalam Kecamatan Padang Barat, Kota Padang, Provinsi Sumatera Barat, Indonesia.

Bardasarkan hasil survei toponim tahun 2005, pulau ko banamo Sibuntar. Kamudian, sasudah verifikasi pado tahun 2007, namo pu;lau baganti jadi Sibonta.

Topografi Pulau Sibonta relatif data, pantainyo bapasia putiah nan rancak, ditumbuhi karambia, aru, sago, jo samak. Indak ado panghuni tetap, tapi pulau ko dijadian sabagai tampek pasinggahan dek nelayan.

## Rujuakan

## Caliak juo

* Pulau Kasiak Sibonta

## Pranala lua

*  Situs web resmi Kota Padang
Pulau Sibuntasungaipinang

**Pulau Sibuntasungaipinang** marupoan salah satu pulau yang barado di Samudra Hindia. Pulau ko barado di sisi baraik Pulau Sumatra. Talatak di kawasan wisata Mandeh. Badakekan jo Pulau Sironjong Gadang jo Pulau Sironjong Ketek.

Sacaro administrasi, Pulau Sibuntasungaipinang masuak ka dalam wilayah Kecamatan Koto XI Tarusan, Kabupaten Pesisir Selatan, Provinsi Sumatera Barat, Indonesia.

Bardasarkan hasil survei pulau tahun 2005 oleh Departemen Kelautan dan Perikanan RI, pulau ko awalnya dinamoi Pulau Sibuntar. Kamudian, satalah divalidasi pado tahun 2007, namo pulau ko baganti manjadi Pulau Sibuntasungaipinang. Kato Sibunta yang disamekan sabagai namo pulau ko barasa marujuak kapado namo sajinih ikan, yaitu ikan buntal. Samantaro, kato Sungaipinang marupoan namo wilayah pulau ko barado.

Pulau Sibuntasungaipinang umumnyo batopografi babukik. Pulau ko mamiliki pantai bapasia putiah. Pado pulau banyak tumbuah vegetasi tingkaek tinggi, sarupo batang karambia sarato rumpuik jo samak. Pulau ko indak bapanduduak.

## Rujuakan


## Pranala lua

*  Situs web resmi Kabupaten Pesisir Selatan